Κυρίες και κύριοι συνάδελφοι, αρχίζει η συνεδρίαση. [[Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις]] Εισερχόμαστε στην ΕΙΔΙΚΗ ΗΜΕΡΗΣΙΑ ΔΙΑΤΑΞΗ 1. Ανακοίνωση του προεδρικού διατάγματος για τη λήξη των εργασιών της Α΄ Συνόδου. 2. Αγιασμός για την έναρξη των εργασιών της Β΄ Συνόδου από τον Μακαριότατο Αρχιεπίσκοπο Αθηνών και Πάσης Ελλάδος κ. Ιερώνυμο και τα συνοδεύοντα αυτόν μέλη της Διαρκούς Ιεράς Συνόδου. Κυρίες και κύριοι συνάδελφοι, έχω την τιμή να ανακοινώσω στο Σώμα το προεδρικό διάταγμα με αριθμό 83/2020, το οποίο θα κατατεθεί στα Πρακτικά.
Κυρίες και κύριοι συνάδελφοι, θα ακολουθήσει ο Αγιασμός για την έναρξη των εργασιών της Β΄ Συνόδου από τον Μακαριότατο Αρχιεπίσκοπο Αθηνών και Πάσης Ελλάδος κ. Ιερώνυμο και τα συνοδεύοντα αυτόν μέλη της Διαρκούς Ιεράς Συνόδου. Παρακαλείται ο Α΄ Αντιπρόεδρος της Βουλής κ. Νικήτας Κακλαμάνης να συνοδεύσει στην Αίθουσα τον Μακαριότατο Αρχιεπίσκοπο Αθηνών και Πάσης Ελλάδος κ. Ιερώνυμο και τα συνοδεύοντα αυτόν μέλη της Διαρκούς Ιεράς Συνόδου.
Παρακαλείται ο Α΄ Αντιπρόεδρος της Βουλής κ. Νικήτας Κακλαμάνης να προπέμψει τον Μακαριότατο Αρχιεπίσκοπο Αθηνών και Πάσης Ελλάδος κ. Ιερώνυμο και τα συνοδεύοντα αυτόν μέλη της Διαρκούς Ιεράς Συνόδου. [[Ο Αρχιεπίσκοπος Αθηνών και Πάσης Ελλάδος κ. Ιερώνυμος και τα μέλη της Διαρκούς Ιεράς Συνόδου εξέρχονται από την Αίθουσα συνοδευόμενοι από τον Α΄ Αντιπρόεδρο της Βουλής κ. Νικήτα Κακλαμάνη]] Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;
Επίσης, θα ήθελα να σας ρωτήσω, επειδή τελειώσαμε και η ώρα είναι 11.25΄, συμφωνείτε να ξεκινήσει η επόμενη συνεδρίαση σε πέντε λεπτά, αντί για τις 12.00΄;
Με τη συναίνεση του Σώματος και ώρα 11.25΄ λύεται η συνεδρίαση για σήμερα Δευτέρα 5 Οκτωβρίου 2020 και ώρα 11.30΄, με αντικείμενο εργασιών του Σώματος: εκλογή Κοσμητόρων και Γραμματέων, σύμφωνα με τα άρθρα 6 και 8 του Κανονισμού της Βουλής, σύμφωνα με την ειδική ημερήσια διάταξη η οποία σας έχει διανεμηθεί.